U.1 Medicina general/de família: unitat assistencial en la qual un metge/especialista en medicina familiar i comunitària és responsable de prestar serveis de prevenció i promoció de la salut, diagnòstic o tractament bàsics en règim ambulatori.
U.2 Infermeria: unitat assistencial en la qual personal d'infermeria és responsable d'exercir funcions i activitats pròpies de la seva titulació.
U.3 Infermeria obstetricoginecològica (llevadora): unitat assistencial en la qual una llevadora és responsable d'exercir funcions i activitats destinades a atendre les dones en l'embaràs, el part i el puerperi, i el nounat.
U.4 Podologia: unitat assistencial en la qual un podòleg és responsable de prestar cures específiques pròpies de la seva titulació relacionades amb la patologia dels peus.
U.5 Vacunació: unitat assistencial on personal sanitari conserva i administra vacunes.
Les funcions de custòdia i conservació d'aquestes estan sota la responsabilitat d'un farmacèutic.
U.6 Al·lergologia: unitat assistencial en la qual un metge especialista en al·lergologia és responsable de fer estudi, el diagnòstic i el tractament de la patologia produïda per mecanismes immunològics, especialment d'hipersensibilitat.
U.7 Cardiologia: unitat assistencial en la qual un metge especialista en cardiologia és responsable de fer l'estudi, el diagnòstic i el tractament de les malalties cardiovasculars.
U.8 Dermatologia: unitat assistencial en la qual un metge especialista en dermatologia medicoquirúrgica i venereologia és responsable de fer l'estudi, el diagnòstic i el tractament de pacients afectats de patologia relacionada amb la pell i els teixits annexos.
U.9 Aparell digestiu: unitat assistencial en la qual un metge especialista en aparell digestiu és responsable de fer l'estudi, el diagnòstic i el tractament de pacients afectats de patologia digestiva.
U.10 Endocrinologia: unitat assistencial en la qual un metge especialista en endocrinologia i nutrició és responsable de fer l'estudi, el diagnòstic i el tractament de pacients afectats de patologia relacionada amb el sistema endocrí, així com del metabolisme i de les conseqüències patològiques derivades de les seves alteracions.
U.11 Nutrició i dietètica: unitat assistencial que, sota la responsabilitat d'un facultatiu, s'encarrega de l'adequada nutrició dels pacients ingressats i dels que requereixen continuar el tractament després de l'ingrés.
U.12 Geriatria: unitat assistencial en la qual un metge especialista en geriatria és responsable de fer l'estudi, el diagnòstic i el tractament de la patologia de l'edat avançada.
U.13 Medicina interna: unitat assistencial en la qual un metge especialista en medicina interna és responsable de fer l'estudi, el diagnòstic i el tractament mèdic de pacients afectats de patologia diversa.
U.14 Nefrologia: unitat assistencial en la qual un metge especialista en nefrologia és responsable de fer l'estudi, el diagnòstic i el tractament de pacients amb malalties del ronyó i les vies urinàries, així com amb processos generals que poden tenir l'origen en un mal funcionament renal.
U.15 Diàlisi: unitat assistencial en la qual un metge especialista en nefrologia és responsable que es faci el tractament amb diàlisi a pacients afectats de patologia renal.
U.16 Pneumologia: unitat assistencial en la qual un metge especialista en pneumologia és responsable de fer l'estudi, el diagnòstic i el tractament de pacients afectats de patologia respiratòria.
U.17 Neurologia: unitat assistencial en la qual un metge especialista en neurologia és responsable de fer l'estudi, el diagnòstic i el tractament mèdic de pacients afectats de patologia relacionada amb el sistema nerviós central i perifèric.
U.18 Neurofisiologia: unitat assistencial en la qual un metge especialista en neurofisiologia clínica és responsable de fer l'exploració funcional del sistema nerviós central i perifèric, amb finalitats de diagnòstic, pronòstic o orientació terapèutica.
U.19 Oncologia: unitat assistencial en la qual un metge especialista en oncologia mèdica és responsable de fer l'estudi, el diagnòstic, el tractament i el seguiment de pacients amb neoplàsies.
U.20 Pediatria: unitat assistencial en la qual un metge especialista en pediatria i les seves àrees específiques és responsable de prestar cures específiques a pacients en edat pediàtrica, i s'encarrega de l'estudi del seu desenvolupament, i del diagnòstic i el tractament de les seves malalties.
U.21 Cirurgia pediàtrica: unitat assistencial en la qual un metge especialista en cirurgia pediàtrica és responsable de fer l'estudi, el diagnòstic i el tractament en processos quirúrgics específics de l'edat infantil.
U.22 Cures intermèdies neonatals: unitat assistencial en la qual, sota la responsabilitat d'un metge especialista en pediatria i les seves àrees específiques, es fa l'atenció del nounat d'edat gestacional superior a 32 setmanes o un pes superior a 1.500 grams amb patologia lleu que requereix tècniques especials de cures mitjanes.
U.23 Cures intensives neonatals: unitat assistencial en la qual, sota la responsabilitat d'un metge especialista en pediatria i les seves àrees específiques, es fa l'atenció del nounat amb patologia medicoquirúrgica, amb compromís vital, que requereix mitjans i cures especials de forma continuada.
U.24 Reumatologia: unitat assistencial en la qual un metge especialista en reumatologia és responsable de fer l'estudi, el diagnòstic i el tractament de pacients afectats de patologia reumàtica.
U.25 Obstetrícia: unitat assistencial en la qual un metge especialista en obstetrícia i ginecologia és responsable de prestar l'atenció de l'embaràs, part i puerperi.
U.26 Ginecologia: unitat assistencial en la qual un metge especialista en obstetrícia i ginecologia és responsable de fer l'estudi, el diagnòstic i el tractament de patologia inherent a l'aparell genital femení i la mamella.
U.27 Inseminació artificial: unitat assistencial que, sota la responsabilitat d'un metge especialista en obstetrícia i ginecologia, té com a finalitat la fecundació humana mitjançant la inseminació artificial amb semen fresc, capacitat o crioconservat, procedent de l'home de la parella o d'un donant, segons el cas.
U.28 Fecundació «in vitro»: unitat assistencial que, sota la responsabilitat d'un metge especialista en obstetrícia i ginecologia i un facultatiu amb formació i experiència en biologia de la reproducció, té per finalitat la fecundació mitjançant transferència d'embrions, transferència intratubàrica de gàmetes i altres tècniques afins prèviament avaluades.
U.29 Banc de semen: unitat assistencial que, sota la responsabilitat d'un facultatiu, té com a finalitat l'obtenció, l'avaluació, la conservació i la distribució de semen humà per a la seva utilització en les tècniques de reproducció humana assistida, i que duen a terme a més les activitats necessàries per a la selecció i el control dels donants.
U.30 Laboratori de semen per a capacitació espermàtica: unitat assistencial que, sota la responsabilitat d'un facultatiu, du a terme l'adequació dels espermatozoides per a la funció reproductora.
U.31 Banc d'embrions: unitat assistencial que, sota la responsabilitat d'un facultatiu, s'encarrega de la crioconservació d'embrions per a transferències amb finalitats procreadores o mètodes de recerca/experimentació legalment autoritzats.
U.32 Recuperació d'oòcits: unitat assistencial que, sota la responsabilitat d'un facultatiu, s'encarrega de la realització de les activitats necessàries per a l'obtenció i el tractament de gàmetes amb finalitats procreadores o mètodes de recerca/experimentació legalment autoritzats.
U.33 Planificació familiar: unitat assistencial en la qual un metge especialista en obstetrícia i ginecologia és responsable de prestar serveis d'atenció, informació i assessorament relacionats amb la reproducció, la concepció i la contracepció humana.
U.34 Interrupció voluntària de l'embaràs: unitat assistencial en la qual un metge especialista en obstetrícia i ginecologia és responsable de dur a terme la pràctica de l'avortament terapèutic i eugenèsic, en els casos legalment permesos.
U.35 Anestèsia i reanimació: unitat assistencial en la qual un metge especialista en anestesiologia i reanimació és responsable d'aplicar al pacient tècniques i mètodes per fer-lo insensible al dolor i protegir-lo de l'agressió abans, durant i després de qualsevol intervenció quirúrgica o obstètrica, d'exploracions diagnòstiques i de traumatismes, així com de mantenir les condicions vitals en qualsevol de les situacions esmentades.
U.36 Tractament del dolor: unitat assistencial en la qual un metge especialista és responsable d'aplicar tècniques i mètodes per eliminar o alleugerir el dolor, de qualsevol etiologia, al pacient.
U.37 Medicina intensiva: unitat assistencial en la qual un metge especialista en medicina intensiva és responsable que es presti l'atenció sanitària necessària, continuada i immediata, a pacients amb alteracions fisiopatològiques que han assolit un nivell de severitat tal que representen una amenaça actual o potencial per a la seva vida i, alhora, són susceptibles de recuperació.
U.38 Cremats: unitat assistencial pluridisciplinar que, sota la responsabilitat d'un metge especialista, atén pacients afectats per lesions produïdes per alteracions tèrmiques als teixits i que per la seva extensió, profunditat o localització són considerades greus o crítiques.
U.39 Angiologia i cirurgia vascular: unitat assistencial en la qual un metge especialista en angiologia i cirurgia vascular és responsable de fer l'estudi, el diagnòstic i el tractament, mèdic i quirúrgic, de les malalties vasculars, exceptuant les cardíaques i intracranials.
U.40 Cirurgia cardíaca: unitat assistencial en la qual un metge especialista en cirurgia cardiovascular és responsable de fer l'estudi i el tractament quirúrgic de patologies cardíaques.
U.41 Hemodinàmica: unitat assistencial en la qual, sota la responsabilitat d'un metge especialista amb experiència en hemodinàmica, es duen a terme processos vasculars o cardiològics intervencionistes amb finalitat diagnòstica i/o terapèutica.
U.42 Cirurgia toràcica: unitat assistencial en la qual un metge especialista en cirurgia toràcica és responsable de fer l'estudi i el tractament dels processos específics que afecten la regió anatòmica del tòrax, que inclou la paret toràcica, la pleura, el pulmó, el mediastí, l'arbre traqueobronquial, l'esòfag i el diafragma.
U.43 Cirurgia general i digestiu: unitat assistencial en la qual un metge especialista en cirurgia general i de l'aparell digestiu és responsable de dur a terme les intervencions en processos quirúrgics relatius a patologia abdominal, de l'aparell digestiu, del sistema endocrí, del cap i el coll (amb exclusió de la patologia específica d'altres especialitats quirúrgiques), de la mamella i de la pell i les parts toves.
U.44 Odontologia/Estomatologia: unitat assistencial en què un odontòleg o estomatòleg és responsable d'exercir activitats professionals encaminades a la promoció de la salut bucodental, i porta a terme la prevenció, el diagnòstic i el tractament de les anomalies i les malalties de les dents, la boca, els maxil·lars i els teixits annexos en l'individu i a la comunitat, així com la prescripció de medicaments, pròtesis i productes sanitaris en l'àmbit de l'exercici professional.
U.45 Cirurgia maxil·lofacial: unitat assistencial en la qual un metge especialista en cirurgia oral i maxil·lofacial és responsable de fer l'estudi, el diagnòstic i el tractament de les malalties de la cavitat bucal i de la cara.
U.46 Cirurgia plàstica i reparadora: unitat assistencial en la qual un metge especialista en cirurgia plàstica, estètica i reparadora és responsable de fer la correcció quirúrgica de processos congènits, adquirits, tumorals o involutius que requereixen reparació o reposició d'estructures superficials que afecten la forma i la funció corporal.
U.47 Cirurgia estètica: unitat assistencial en la qual un metge especialista en cirurgia plàstica, estètica i reparadora o un altre especialista quirúrgic en l'àmbit de la seva especialitat respectiva és responsable de dur a terme tractaments quirúrgics, amb finalitat de millora estètica corporal, facial o capil·lar.
U.48 Medicina cosmètica: unitat assistencial en la qual un metge és responsable de dur a terme tractaments no quirúrgics, amb finalitat de millora estètica corporal o facial.
U.49 Neurocirurgia: unitat assistencial en la qual un metge especialista en neurocirurgia és responsable de fer intervencions a pacients amb processos quirúrgics relatius al sistema nerviós.
U.50 Oftalmologia: unitat assistencial en la qual un metge especialista en oftalmologia és responsable de fer l'estudi, el diagnòstic i el tractament dels defectes i les malalties dels òrgans de la visió.
U.51 Cirurgia refractiva: unitat assistencial en la qual un metge especialista en oftalmologia és responsable de dur a terme tota una sèrie de tècniques quirúrgiques destinades a modificar els defectes de refracció, o bé mitjançant l'ús del làser o mitjançant cirurgia intraocular.
U.52 Otorinolaringologia: unitat assistencial en la qual un metge especialista en otorinolaringologia és responsable de fer l'estudi, el diagnòstic i el tractament de processos patològics de l'oïda, fosses nasals i sins paranasals, faringe i laringe.
U.53 Urologia: unitat assistencial en la qual un metge especialista en urologia és responsable de fer l'estudi, el diagnòstic i el tractament d'afeccions específiques de l'aparell urinari masculí i femení i de l'aparell genital masculí.
U.54 Litotrícia renal: unitat assistencial en la qual un metge especialista en urologia és responsable de fer tractaments, mitjançant un litotritor, de fragmentació de càlculs renals.
U.55 Cirurgia ortopèdica i traumatologia: unitat assistencial en la qual un metge especialista en cirurgia ortopèdica i traumatologia és responsable de fer l'estudi, el desenvolupament, la conservació i el restabliment de la forma i de la funció de les estructures musculoesquelètiques, per mitjans mèdics, quirúrgics i físics.
U.56 Lesionats medul·lars: unitat assistencial pluridisciplinar en la qual, sota la supervisió d'un metge especialista, es proporciona assistència sanitària especialitzada i rehabilitació integral a totes les persones afectades per una lesió medul·lar (paraplegia i tetraplegia) o qualsevol altra gran discapacitat física, des d'una perspectiva que inclou tant els aspectes medicoquirúrgics com els psicològics i socials.
U.57 Rehabilitació: unitat assistencial en la qual un metge especialista en medicina física i rehabilitació és responsable de fer el diagnòstic, l'avaluació, la prevenció i el tractament de la incapacitat i encaminar-los a facilitar, mantenir o retornar el màxim grau de capacitat funcional i independència possible al pacient impossibilitat, a fi d'integrar-lo en el seu medi habitual.
U.58 Hidrologia: unitat assistencial en la qual un metge especialista en hidrologia mèdica és responsable de la utilització d'aigües mineromedicinals i termals amb finalitats terapèutiques i preventives per a la salut.
U.59 Fisioteràpia: unitat assistencial en la qual un fisioterapeuta és responsable d'exercir funcions i activitats pròpies de la seva titulació, amb finalitat preventiva, educativa o terapèutica, per al tractament de les malalties que cursen amb discapacitats o la recuperació de la funcionalitat utilitzant agents físics.
U.60 Teràpia ocupacional: unitat assistencial en la qual, sota la responsabilitat d'un terapeuta ocupacional, s'utilitzen amb finalitats terapèutiques les activitats d'autocura, treball i lleure perquè els pacients adquireixin el coneixement, les destreses i les actituds necessàries per exercir les tasques quotidianes requerides i aconsegueixin el màxim d'autonomia i integració.
U.61 Logopèdia: unitat assistencial en la qual un logopeda és responsable de fer la prevenció, l'estudi i la correcció dels trastorns del llenguatge.
U.62 Foniatria: unitat assistencial en la qual un metge és responsable d'estudiar i proporcionar tractaments a pacients afectats d'alteracions de la veu i el seu mecanisme.
U.63 Cirurgia major ambulatòria: unitat assistencial que, sota la responsabilitat d'un metge especialista, es dedica a la realització de procediments quirúrgics terapèutics o diagnòstics, fets amb anestèsia general, locoregional o local amb sedació o sense, que requereixen cures postoperatòries de curta durada, per a la qual cosa no necessiten ingrés hospitalari.
U.64 Cirurgia menor ambulatòria: unitat assistencial on, sota la responsabilitat d'un metge, es duen a terme procediments terapèutics o diagnòstics de baixa complexitat i mínimament invasius, amb baix risc d'hemorràgia, que es practiquen sota anestèsia local i que no requereixen cures postoperatòries, en pacients que no necessiten ingrés.
U.65 Hospital de dia: unitat assistencial on, sota la supervisió o la indicació d'un metge especialista, es du a terme el tractament o les cures de malalts que han de ser sotmesos a mètodes de diagnòstic o tractament que requereixin durant unes hores atenció continuada mèdica o d'infermeria, però no l'internament en un hospital.
U.66 Atenció sanitària domiciliària: unitat assistencial pluridisciplinar que, sota la supervisió o indicació d'un metge, exerceix activitats per donar atenció sanitària a persones malaltes en el seu domicili.
U.67 Cures pal·liatives: unitat assistencial pluridisciplinar, amb o sense equips de cures domiciliàries, que sota la responsabilitat d'un metge, presta l'atenció a pacients en situació terminal.
U.68 Urgències: unitat assistencial que, sota la responsabilitat d'un metge, està destinada a l'atenció sanitària de pacients amb problemes d'etiologia diversa i gravetat variable, que generen processos aguts que necessiten atenció immediata.
U.69 Psiquiatria: unitat assistencial en la qual un metge especialista en psiquiatria és responsable de fer l'estudi, el diagnòstic i el tractament dels trastorns mentals i del comportament.
U.70 Psicologia clínica: unitat assistencial en la qual un psicòleg especialista en psicologia clínica, dins el camp de la seva titulació, és responsable de fer diagnòstics, avaluacions i tractaments de caràcter psicològic dels fenòmens psicològics, conductuals i relacionals que incideixen en la salut dels éssers humans.
U.71 Atenció sanitària a drogodependents: unitat assistencial pluridisciplinar en la qual, sota la supervisió d'un facultatiu sanitari, es presten serveis de prevenció, atenció i rehabilitació al drogodependent, mitjançant l'aplicació de tècniques terapèutiques.
U.72 Obtenció de mostres: unitat assistencial, vinculada a un laboratori clínic, en la qual personal sanitari amb titulació adequada fa l'obtenció, la recepció, la identificació, la preparació i la conservació dels espècimens o les mostres biològiques d'origen humà, i es responsabilitza de la mostra fins al seu lliurament al laboratori corresponent.
U.73 Anàlisis clíniques: unitat assistencial que, sota la responsabilitat d'un facultatiu especialista en anàlisis clíniques, du a terme una sèrie d'actuacions que a través de proves diagnòstiques analítiques, proves funcionals o de laboratori i la seva correlació fisiopatològica ajuden al diagnòstic, el pronòstic, la terapèutica mèdica i la prevenció de la malaltia.
U.74 Bioquímica clínica: unitat assistencial que, sota la responsabilitat d'un facultatiu especialista en bioquímica clínica, aplica els mètodes químics i bioquímics de laboratori necessaris per a la prevenció, diagnòstic, pronòstic i evolució de la malaltia, així com de la seva resposta al tractament.
U.75 Immunologia: unitat assistencial que, sota la responsabilitat d'un facultatiu especialista en immunologia, està dedicada a obtenir la informació necessària per a l'estudi, el diagnòstic i el tractament de pacients amb malalties causades per alteracions dels mecanismes immunològics i de les situacions en les quals les manipulacions immunològiques formen una part important del tractament o de la prevenció.
U.76 Microbiologia i parasitologia: unitat assistencial que, sota la responsabilitat d'un facultatiu especialista en microbiologia i parasitologia, està dedicada a l'estudi dels microorganismes relacionats amb l'espècie humana, i se centra en l'home malalt o portador de malalties infeccioses per al seu diagnòstic, estudi epidemiològic i orientació terapèutica.
U.77 Anatomia patològica: unitat assistencial en la qual, sota la responsabilitat d'un metge especialista en anatomia patològica, es duen a terme estudis, per mitjà de tècniques morfològiques, de les causes, el desenvolupament i les conseqüències de la malaltia, i la seva finalitat és el diagnòstic correcte de biòpsies, peces quirúrgiques, citologies i autòpsies.
U.78 Genètica: unitat assistencial que, sota la responsabilitat d'un facultatiu amb formació adequada, està dedicada a la realització de proves genètiques i l'emissió dels dictàmens corresponents amb finalitats diagnòstiques.
U.79 Hematologia clínica: unitat assistencial en la qual un metge especialista en hematologia i hemoteràpia és responsable de fer l'estudi, el diagnòstic i el tractament de pacients afectats de patologia relacionada amb la sang i els òrgans hematopoètics.
U.80 Laboratori d'hematologia: unitat assistencial que, sota la responsabilitat d'un metge especialista en hematologia i hemoteràpia, està dedicada a l'obtenció de mostres d'origen humà, a la realització de determinacions hematològiques i l'emissió dels dictàmens corresponents amb finalitats diagnòstiques.
U.81 Extracció de sang per a donació: unitat assistencial, vinculada a un centre de transfusió, en la qual, sota la responsabilitat d'un metge, s'efectuen extraccions de sang, per personal d'infermeria degudament entrenat, en un vehicle o en sales públiques o privades adaptades a aquest efecte.
U.82 Servei de transfusió: unitat assistencial d'un centre hospitalari, vinculada a un centre de transfusió, en la qual, sota la responsabilitat d'un metge especialista en hematologia i hemoteràpia, s'emmagatzema i distribueix sang i components sanguinis i en la qual es poden fer proves de compatibilitat de sang i components per a ús exclusiu a les seves instal·lacions, incloses les activitats de transfusió hospitalària.
U.83 Farmàcia: unitat assistencial que, sota la responsabilitat d'un farmacèutic, o farmacèutic especialista en farmàcia hospitalària en el cas d'hospitals, du a terme la selecció, l'adquisició, la conservació, la dispensació, la preparació, el seguiment i la informació sobre els medicaments a utilitzar al centre i els que requereixen una especial vigilància, supervisió i control de l'equip multidisciplinari de salut.
U.84 Dipòsit de medicaments: unitat assistencial, dependent d'una oficina o servei de farmàcia, en la qual es conserven i es dispensen medicaments als pacients atesos al centre en què està ubicada.
U.85 Farmacologia clínica: unitat assistencial en la qual un metge especialista en farmacologia clínica és responsable de fer l'estudi de l'efecte dels medicaments en l'home, i observar i quantificar els seus efectes farmacològics, l'avaluació dels seus efectes terapèutics i analitzar les reaccions adverses.
U.86 Radioteràpia: unitat assistencial en la qual, sota la responsabilitat d'un metge especialista en oncologia radioteràpica, es duen a terme tractaments amb radiacions ionitzants i terapèutiques associades, fonamentalment en el cas de pacients oncològics.
U.87 Medicina nuclear: unitat assistencial en la qual, sota la responsabilitat d'un metge especialista en medicina nuclear, es duen a terme processos diagnòstics o terapèutics mitjançant isòtops radioactius, radiacions nuclears, variacions electromagnètiques del nucli atòmic i tècniques biofísiques similars.
U.88 Radiodiagnòstic: unitat assistencial que, sota la responsabilitat d'un metge especialista en radiodiagnòstic, està dedicada al diagnòstic i el tractament de les malalties utilitzant com a suport tècnic fonamental les imatges i les dades funcionals obtingudes per mitjà de radiacions ionitzants o no ionitzants i altres fonts d'energia.
U.89 Assistència a lesionats i contaminats per elements radioactius i radiacions ionitzants: unitat assistencial que, sota la responsabilitat d'un metge, porta a terme el tractament de les seqüeles radioactives, professionals o d'origen fortuït que siguin patides per persones o col·lectius humans.
U.90 Medicina preventiva: unitat assistencial que, sota la responsabilitat d'un metge especialista en medicina preventiva i salut pública, du a terme funcions de control intern per evitar i prevenir els riscos per a la salut dels pacients derivats de les activitats del centre sanitari en què estigui ubicada.
U.91 Medicina de l'educació física i l'esport: unitat assistencial en la qual un metge especialista en medicina de l'educació física i l'esport és responsable de dur a terme estudis de les funcions orgàniques i fa diagnòstics i tractaments específics per a persones que es dediquen a la pràctica esportiva.
U.92 Medicina hiperbàrica: unitat assistencial vinculada a un centre hospitalari, que sota la responsabilitat d'un metge, té com a finalitat l'administració d'oxigen pur a l'organisme, en un mitjà pressuritzat, amb finalitats diagnòstiques o terapèutiques.
U.93 Extracció d'òrgans: unitat assistencial que, sota la responsabilitat d'un metge especialista, s'encarrega de l'obtenció mitjançant extracció d'òrgans de donant viu o mort, per a la seva implantació en un organisme receptor, d'acord amb la legislació vigent sobre la matèria.
U.94 Trasplantament d'òrgans: unitat assistencial, que sota la responsabilitat d'un metge especialista, té com finalitat la utilització terapèutica dels òrgans humans, que consisteix a substituir un òrgan malalt, o la seva funció, per un altre de sa procedent d'un donant viu o mort, d'acord amb la legislació vigent sobre la matèria.
U.95 Obtenció de teixits: unitat assistencial que, sota la responsabilitat d'un metge especialista, du a terme qualsevol de les activitats destinades a disposar de teixits i cèl·lules d'origen humà o a possibilitar l'ús de residus quirúrgics amb les finalitats a què es refereix la normativa vigent sobre la matèria.
U.96 Implantació de teixits: unitat assistencial que, sota la responsabilitat d'un metge especialista, du a terme qualsevol de les activitats que impliquen utilització terapèutica de teixits humans, i engloba les accions de trasplantar, empeltar o implantar.
U.97 Banc de teixits: unitat tècnica que, sota la responsabilitat d'un facultatiu, té per missió conservar i garantir la qualitat dels teixits, després de la seva obtenció i fins a la seva utilització clínica com a al·loempelts o autoempelts.
U.98 Medicina aeronàutica: unitat assistencial en la qual, sota la responsabilitat d'un metge examinador autoritzat segons estableix la normativa vigent, es fan els reconeixements, els informes i les avaluacions mèdiques requerides per a l'emissió dels certificats mèdics que exigeixen als titulars de llicències i habilitacions aeronàutiques, per les normes reguladores d'aquestes.
U.99 Medicina del treball: unitat preventivoassistencial que, sota la responsabilitat d'un metge especialista en medicina del treball o diplomat en medicina d'empresa, exerceix les funcions de vigilància de la salut dels treballadors regulades per la Llei de prevenció de riscos laborals i la seva normativa de desplegament.
U.100 Transport sanitari (carretera, aeri, marítim): unitat assistencial que té per objecte el desplaçament de persones malaltes, accidentades o per una altra raó sanitària, en vehicles terrestres, aeris o marítims, especialment condicionats a aquest efecte.
U.101 Teràpies no convencionals: unitat assistencial en la qual un metge és responsable de dur a terme tractaments de les malalties per mitjans de medicina naturista o amb medicaments homeopàtics o mitjançant tècniques d'estimulació perifèrica amb agulles o d'altres que demostrin la seva eficàcia i la seva seguretat.
U.900 Altres unitats assistencials: unitats que, sota la responsabilitat de professionals sanitaris, capacitats per la seva titulació oficial o habilitació professional, no s'ajusten a les característiques de cap de les definides anteriorment per dur a terme activitats sanitàries innovadores o en fase d'avaluació clínica.